ભારતમાં બૌદ્ધિક વર્તુળોમાં ડાબેરીઓની પકડ છે. મેં સમીક્ષા કરીને પશ્ચિમી વિચારધારાનો પૂર્વપક્ષ તૈયાર કર્યો છે. મેં ડાબેરી વિચારધારાની પણ સમીક્ષા કરી છે. તે ઉપરાંત “બ્રેકિંગ ઈન્ડિયા” પુસ્તકમાં મેં “ભારતને તોડનારાં” પરિબળોની પણ સમીક્ષા કરી છે. તેમાં એ દર્શાવ્યું છે કે આ પરિબળો વિદેશી હાનિકારક તત્વો, ધાર્મિક બહુરાષ્ટ્રીય સંગઠનો, ફાઉન્ડેશનો, થિંક ટેંક (વૈચારિક સંગઠનો) વગેરે સાથે કેવી સાંઠગાંઠ ધરાવે છે. અનેક ભારતીઓએ આવાં તત્વો સાથે હાથ મિલાવેલા છે અને તેથી તેઓ તેમના પ્યાદાંની જેમ કામગીરી કરે છે. આ પ્યાદાં નાણાં માટે કામ કરે છે. તેમાંના કેટલાક ફાઉન્ડેશનો જેવી વિચારધારા પણ ધરાવે છે. પરંતુ ભારતને તોડવા માટેના તેમના હેતુમાં તેઓ એક થઈ ગયેલા છે.